Diari Oficial de la Generalitat Valenciana


Sumari del DOGV 8301, del 23-05-2018 (2018/4344)

RESOLUCIÓ de 25 d'abril de 2018, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 70/14-AIA Catí.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8301

Data del DOGV
:   23-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/4344


Data del document
:   25-04-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Catí
    * impacte ambiental

RESOLUCIÓ de 25 d'abril de 2018, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 70/14-AIA Catí. [2018/4344]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 70/14-AIA Catí.  
  
  
«Declaració d'impacte ambiental  
Expedient: 70/14-AIA.  
Títol: Ampliació de l'explotació porcina d'engreix.  
Promotor: Francisco Riba Puig.  
Autoritat substantiva: Ajuntament de Catí.  
Objecte del projecte: obtindre la llicència ambiental per a l'ampliació d'una activitat porcina d'engreix.  
Localització: polígon 20, parcel·la 76, del terme municipal de Catí (Castelló).  
  
Descripció del projecte  
Es pretén obtindre la llicència ambiental per a l'ampliació d'una activitat porcina d'engreix, les característiques de la qual, segons la documentació aportada, són:  
L'activitat ramadera es dedica a l'engreix de porcs, amb la recepció dels animals amb uns 20 kg p.v., els quals s'engreixen fins a arribar a uns 100 kg p.v., moment en què es destinen a l'escorxador. La capacitat actual de l'explotació és de 350 places, i es pretén ampliar-la fins a 1.000 places. Es realitzen 2,2 cicles/any.  
Actualment, en la parcel·la es localitzen tres edificacions, dues naus de 223 m² cada una destinades a l'engreix, i una tercera edificació de 1.058,96 m², que està desocupada, la qual ha sigut dedicada a l'engreix d'aus i en la qual es pretén realitzar l'ampliació de l'explotació porcina. L'ampliació ocuparà una part de la nau ara desocupada, concretament 745,86 m².  
Els purins estaran retingut en fosses de purins davall de les naus. Es construiran dues fosses de (59,8 x 1,2 x 1,0) m³ i dues fosses de (59,8 x 1,0 x 1,0) m³.  
A més de les quatre fosses de recollida dels purins es construirà una fossa de purins dins de la parcel·la d'actuació de 100 m³ de capacitat. Les dimensions seran de (8 x 8) m² i una profunditat d'1,6 m davall de la cota del terreny. La fossa serà de formigó armat en la base i les parets i tindrà una coberta formada per un forjat unidireccional de biguetes i revoltons.  
Després de l'ampliació, s'estima una producció anual de purins de 2.150 m³/any, i una quantitat de N associada de 7.250 kg N/any. El purins estaran retinguts en fosses de purins impermeabilitzades, amb una capacitat d'emmagatzematge superior als tres mesos exigits en el Reial decret 324/2000, d'ordenació de les explotacions porcines. Els purins es retiraran directament amb tanc i es destinaran a la planta de biogàs de Catí, a uns 1,5 km de l'explotació ramadera.  
El subministrament d'aigua potable procedeix de la xarxa de proveïment municipal, i s'estimen unes necessitats anuals (beguda, neteja i uns altres) de 3.504,5 m³/any.  
Els cadàvers són retirats de l'explotació fins a la caseta municipal de recollida de cadàvers, d'on són retirats pel gestor autoritzat.  
Els residus perillosos i no perillosos generats en l'explotació són emmagatzemats segons la seua naturalesa i retirats periòdicament pel gestor autoritzat.  
Com a mesures higienicosanitàries a adoptar en l'explotació, es projecta la construcció d'un tancat perimetral, gual sanitari a l'entrada de l'explotació, teles metàl·liques en tots els buits de ventilació per a evitar l'entrada de vectors, així com l'aplicació d'un programa de desinfecció, desinsectació i desratització.  
L'explotació es localitza a més d'1,5 km del nucli urbà de Catí.  
  
  
Tramitació administrativa  
Amb data 7 de maig de 2014, l'Ajuntament de Catí remet l'expedient complet la Direcció General d'Avaluació Ambiental i Territorial, que inclou memòria de l'activitat, estudi d'impacte ambiental i expedient municipal, i sol·licita l'emissió de la declaració d'impacte ambiental, dins del tràmit de la llicència ambiental per a l'ampliació de l'activitat.  
La informació pública s'ha realitzat en el BOP número 27, de 4 de març de 2014, en el tauler d'edictes de l'Ajuntament i notificat als veïns adjacents a l'activitat, sense la presentació d'al·legacions.  
  
  
Informes sectorials i documentació complementària  
- Els informes inclosos en l'expedient administratiu municipal són:  
  
- Certificat de compatibilitat urbanística municipal favorable, de 4 de desembre de 2013.  
- Informe favorable de l'Alcaldia, de 14 d'abril de 2014.  
- Informe favorable de 20 de desembre de 2013, de la Direcció Territorial de Castelló de la Conselleria de Presidència i Agricultura, Pesca i Alimentació de 20 de desembre de 2013, sobre la base de la Llei 10/2004, sobre sòl no urbanitzable.  
  
Afeccions legals  
El sòl on se situa l'activitat es classifica com a sòl no urbanitzable comú, segons les Normes Subsidiàries de Planejament de Catí.  
  
L'activitat no afecta cap espai natural protegit de la província de Castelló ni cap espai natural actualment inclòs en l'àmbit de plans d'ordenació dels recursos naturals o plans rectors d'ús o gestió aprovats, en tramitació o en redacció, o alguna altra figura reglamentada en desenvolupament de la Llei 11/1994, d'espais naturals protegits de la Comunitat Valenciana, modificada per la Llei 16/2010, de 27 de desembre, de mesures fiscals, de gestió administrativa i financera, i d'organització de la Generalitat.  
El municipi de Catí no es considera zona vulnerable a la contaminació de les aigües per nitrats procedents de fonts agràries, d'acord amb el Decret 13/2000, de 25 de gener, del Govern Valencià, del Decret 11/2004, de 30 de gener, del Consell de la Generalitat i del Decret 218/2009, del Consell.  
De l'informe emés per la Conselleria de Presidència i Agricultura, Pesca, Alimentació i Aigua amb data 20 de desembre de 2013, s'extrau la informació següent:  
- El promotor està inscrit en el registre d'explotacions ramaderes de la Comunitat Valenciana, com a titular de l'explotació núm. ES2178440651231, amb capacitat per a 350 porcs d'engreix, inscripció que va realitzar abans de l'entrada en vigor del Reial decret 324/2000 i la Llei 6/2003, de ramaderia de la Comunitat Valenciana.  
- L'explotació dista menys de 1.000 metres d'una altra explotació porcina, i més de 1.000 metres fins al nucli urbà.  
- Segons el que estableix l'article 5, punt 2, apartat A.1.a. del Reial decret 324/2000, sobre ordenació d'explotacions porcines, l'ampliació sol·licitada no compleix els requisits quant a distàncies mínimes a altres explotacions porcines. No obstant això, sobre la base d'aquest Reial decret i a la Llei 6/2003, de ramaderia de la Comunitat Valenciana, pot autoritzar-se l'ampliació, ja que no se superen els límits de capacitat.  
  
  
Consideracions ambientals  
L'explotació es localitza al nord del municipi de Catí, en una parcel·la constituïda parcialment per sòl forestal. Segons la cartografia temàtica d'aquesta conselleria, no hi ha afeccions territorials rellevants, l'erosió actual és molt baixa (0-7 t/ha/any) i l'erosió potencial de la zona és baixa (7-15 t/ha i any). La vulnerabilitat d'aqüífers és baixa, no hi ha risc de lliscament ni de desplaçament. Fisiogràficament correspon a un terreny ondulat, litològicament està constituït per cudols, graves i llims.  
L'activitat ramadera es localitza en un zona en la qual les àrees transformades per a l'activitat agrícola coincideixen amb els pendents més suaus, mentre que cap a l'oest predomina el sòl forestal.  
El promotor disposa de document d'acceptació dels residus biosanitaris generats en l'explotació, per l'empresa gestora Consenur, amb vigència fins a febrer de 2019. Aquests residus perillosos seran emmagatzemats en contenidors homologats classificats segons la seua naturalesa, en lloc ensostrat, senyalitzat, amb sòl impermeable i sistemes de recollida de vessaments accidentals. Seran retirats per l'empresa gestora i no s'emmagatzemaran durant períodes superiors a 6 mesos. Els residus no perillosos seran emmagatzemats durant un període inferior a dos anys, i seran gestionats pel gestor autoritzat.  
Els cadàvers es dipositen en la caseta municipal de recollida de cadàvers de bestiar no boví, i s'ha tramitat la sol·licitud d'inscripció de l'ampliació de la capacitat en l'Associació d'Usuaris de Casetes de Castelló.  
Els purins seran emmagatzemats en fosses de purins impermeabilitzades fins a la retirada amb destinació a l'empresa Biogás Catí, SL, la qual gestionarà els purins generats en l'activitat ramadera.  
L'informe emés per la Conselleria de Presidència i Agricultura, Pesca, Alimentació i Aigua amb data 20 de desembre de 2013, indica que segons l'article 5 del Reial decret 324/2000 i l'article únic del Reial decret 3483/2000 l'explotació resultant haurà de disposar de:  
- Sistema eficaç de desinfecció (gual sanitari) de les rodes dels vehicles que entren o isquen de l'explotació en els accessos a aquesta, així com sistema apropiat per a desinfecció de la resta del vehicle.  
  
- Clos de l'explotació (tancat perimetral de les instal·lacions) i sistemes de protecció contra possibles transmissions de malalties (tela antipardals o malla metàl·lica en finestres i buits).  
- Utillatge i equip que faça possible una eficaç desinfecció, desinsectació i desratització.  
- Sistema de recollida o tractament i eliminació de cadàvers, amb suficients garanties sanitàries i de protecció del medi ambient.  
- Llatzeret adequat per a l'observació i segrest dels animals.  
  
- Mesures higienicosanitàries necessàries perquè el personal i utillatge de l'explotació no puguen transmetre malalties.  
- Utillatges de neteja, maneig i vestuari d'ús exclusiu en l'explotació.  
- Pediluvis o altres mitjans d'eficàcia semblants, a l'entrada de locals, naus o parcs.  
- Llibre de visites on s'anoten totes les que es produïsquen i el nombre de les matrícules dels vehicles que hagen entrat en l'explotació.  
  
- Basses de fem tancades i impermeabilitzades, natural o artificialment, que eviten el risc de filtració i contaminació de les aigües superficials i subterrànies, i assegurar que s'impedisquen pèrdues per sobreeiximent o per inestabilitat geotècnica, amb la grandària necessària per a poder emmagatzemar la producció, almenys, de tres mesos, que permeta la gestió adequada d'aquests.  
- Instal·lacions del global de l'explotació dissenyades de manera que es complisquen els requisits de benestar animal establits en el Reial decret 1135/2002 relatiu a les normes mínimes per a la protecció de porcs.  
Es proposa la implantació d'una barrera vegetal en el costat oest de la parcel·la que juntament amb la vegetació existent pel nord, sud i est, al voltant de l'explotació servirà de barrera o de filtre dels gasos i partícules, i obligarà aquests a elevar-se una alçària major, i augmentar la dilució d'aquests i afavorir-ne la dispersió.  
  
Consideracions jurídiques  
El projecte examinat constitueix, segons el que s'ha previst en l'apartat 1.h., annex I, del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'impacte ambiental, modificat pel Decret 32/2006, de 10 de març, un dels supòsits fàctics en els quals és preceptiva la formulació d'una declaració d'impacte ambiental, amb la resolució administrativa prèvia que s'adopte per a l'aprovació definitiva d'aquell, segons es desprén de l'article 5 de la Llei d'impacte ambiental i concordants del seu reglament.  
L'expedient ha observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental en la Llei 2/1989, de 3 de març, de la Generalitat Valenciana, i en les altres disposicions que li són aplicable.  
  
L'article 5 de la Llei 2/1989, de 3 de març, d'impacte ambiental atribueix a l'òrgan mediambiental la competència en formulació de la declaració d'impacte ambiental dels projectes sotmesos a aquesta.  
  
L'article 15 del Decret 85/2013, de 28 de juny, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi ambient, atribueix a la Direcció General d'Avaluació Ambiental i Territorial la competència en matèria d'avaluació ambiental estratègica i de projectes.  
  
Per tot això, fent ús de les facultats que tinc legalment atribuïdes, formule la següent:  
Declaració d'impacte ambiental  
  
Primer  
Estimar acceptable, només a efectes ambientals i sense perjudici de l'obtenció prèvia de les autoritzacions sectorials que li siguen aplicable, el projecte d'ampliació d'explotació porcina d'engreix, promogut per Francisco Riba Puig, que se situa en el la parcel·la 76, del polígon 20, del terme municipal de Catí (Castelló), sempre que es desenvolupe d'acord amb l'establit en l'estudi d'impacte ambiental, el projecte tècnic i altra documentació que constitueix l'expedient avaluat, així com les condicions establides a continuació:  
  
- Prèviament a l'obtenció de la llicència ambiental haurà de disposar de l'ampliació de l'assegurança de retirada de cadàvers, per a la capacitat total de l'activitat.  
- Haurà de disposar en l'explotació de llibre de registre de la retirada de purins a la planta de tractament on es gestiona, en el qual haurà d'indicar data i volum retirat. A més, haurà de disposar dels albarans d'acceptació de purins en aquesta planta, que es posaran a la disposició de l'òrgan amb competència ambiental en cas que aquest el sol·licite.  
  
- Es comunicarà a la Direcció General d'Avaluació Ambiental i Territorial, qualsevol variació que es produïsca en la gestió proposada per als purins, així com en la destinació dels residus.  
  
Segon  
Notificar a les persones interessades que contra la present resolució, ja que és un acte de tràmit, no es pot interposar cap recurs; sense perjudici que puguen utilitzar-se els mitjans que en defensa dels seus drets consideren pertinents.  
  
Tercer  
Publicar en el Diari Oficial de la Generalitat Valenciana la present declaració d'impacte ambiental, d'acord al que es disposa en l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
  
València, 1 de setembre de 2014.- El director general d'Avaluació Ambiental i Territorial: Juan Giner Corell.»  
  
València, 25 d'abril de 2018.- El director general de Medi Natural i d'Avaluació Ambiental: Antoni Marzo i Pastor.